**Smernice Slovenského poľovníckeho zväzu**

**o udeľovaní vyznamenaní**

(úplné znenie)

Rada SPZ na svojom zasadnutí 25.10.1997 schválila nové Smernice Slovenského poľovníckeho zväzu o udeľovaní vyznamenaní. Napriek krátkemu času od jej schválenia bolo nevyhnutné prikročiť k jej určitým zmenám na základe požiadaviek zo strany organizačných jednotiek SPZ.

Na základe požiadaviek najmä novozriadených OkO SPZ bol článok IV. ods. 2 doplnený v tom smere, že ak OkO SPZ nevyčerpá stanovenú kvótu vyznamenaní „Zlatý kamzík“, zlatú či striebornú medailu SPZ, môže o počet takto neuplatnených návrhov, na podanie ktorých má nárok rozšíriť počet udelených bronzových medailí SPZ.

V článku II. časť B ods. 3 písm. b) bola schválená oprava formálnej chyby, v zmysle ktorej PZ striebornú medailu SPZ neudeľuje predstavenstvo OkO SPZ, ale rada OkO SPZ.

Názvy vyznamenaní boli zosúladené s doterajšou praxou – s názvami vyznamenaní uvedených na diplomoch.

Tieto zmeny a doplnky smernice schválila rada SPZ na svojom zasadnutí 30.5.1998 uznesením č. 13/1998 s účinnosťou od 1.1.1999.

Z dôvodov prehľadnosti uverejňujeme úplné znenie Smernice SPZ o udeľovaní vyznamenaní so zapracovanými zmenami. Smernice SPZ o udeľovaní vyznamenaní uverejnené vo Vestníku SPZ č. 8/97 strácajú platnosť 1.1.1999.

Slovenský poľovnícky zväz oceňuje mimoriadne zásluhy členov, pracovníkov a organizačných jednotiek SPZ o vznik a budovanie zväzu, rozvíjanie jeho aktivít zameraných na ochranu, zveľaďovanie a rozvoj poľovníctva, ochranu prírody a krajiny a plnenie ďalších úloh vyplývajúcich zo všeobecne záväzných právnych predpisov upravujúcich výkon práva poľovníctva, ako i interných zväzových predpisov a plnenie úloh vyplývajúcich z uznesení zväzových orgánov.

Čl. I

**Vyznamenania v SPZ**

1. Ako výraz ocenenia týchto zásluh udeľuje Slovenský poľovnícky zväz (ďalej len SPZ) v zmysle § 3 ods. 18 Stanov SPZ tieto zväzové vyznamenania:
2. Bronzovú medailu SPZ za významné zásluhy o rozvoj poľovníctva na Slovensku,
3. Striebornú medailu SPZ za významné zásluhy o rozvoj poľovníctva na Slovensku,
4. Zlatú medailu SPZ za významné zásluhy o rozvoj poľovníctva na Slovensku,
5. Zlatý kamzík.
6. Vyznamenanie sa môže udeliť:
7. členom, funkcionárom a pracovníkom SPZ,
8. bývalým funkcionárom a pracovníkom SPZ,
9. organizačným jednotkám SPZ.

Čl. II

**Vyznamenanie „Medaila SPZ za významné zásluhy**

**o rozvoj poľovníctva na Slovensku“**

1. **Bronzová medaila SPZ za významné zásluhy**

**o rozvoj poľovníctva na Slovensku**

(ďalej len bronzová medaila SPZ)

1. Vyznamenanie pozostáva z bronzovej medaily, bronzového odznaku a diplomu. Ak vyznamenanie udeľuje OkO SPZ alebo RgO SPZ, diplom podpisuje predseda a tajomník OkO SPZ alebo RgO SPZ, ak vyznamenanie udeľuje rada alebo prezídium SPZ, diplom podpisuje prezident a jeden z viceprezidentov SPZ.
2. Návrh na udelenie bronzovej medaily SPZ môže podať:
3. fyzickým osobám – poľovnícke združenie, OkO SPZ alebo RgO SPZ (ďalej len OkO SPZ)[[1]](#footnote-2)1), záujmové kluby SPZ, kynologická rada SPZ a vyššie orgány SPZ,
4. poľovníckym združeniam – OkO SPZ, záujmové kluby SPZ, kynologická rada SPZ a vyššie orgány SPZ,
5. OkO SPZ – odborné komisie SPZ, záujmové kluby SPZ, kynologická rada SPZ, prezídium alebo rada SPZ,
6. záujmovým klubom SPZ – odborné komisie SPZ, kynologická rada SPZ, prezídium alebo rada SPZ.
7. Bronzovú medailu SPZ udeľuje:
8. fyzickým osobám – predstavenstvo OkO SPZ za aktívnu prácu v poľovníctve, ak navrhnutý aktívne pracoval v SPZ najmenej 10 rokov,
9. poľovníckym združeniam – predstavenstvo OkO SPZ za dlhoročné dosahovanie dobrých výsledkov pri plnení úloh alebo za kvalitné zabezpečenie akcií okresného alebo celoslovenského významu,
10. OkO SPZ – prezídium SPZ za dlhoročné dosahovanie dobrých výsledkov pri plnení úloh alebo za kvalitné zabezpečenie akcií okresného alebo celoslovenského významu,
11. kynologickým a záujmovým klubom SPZ – prezídium SPZ za dlhoročné dosahovanie dobrých výsledkov pri plnení úloh alebo za kvalitné zabezpečenie akcií okresného alebo celoslovenského významu.
12. **Strieborná medaila SPZ za významné zásluhy**

**o rozvoj poľovníctva na Slovensku**

(ďalej len strieborná medaila SPZ)

1. Vyznamenanie pozostáva zo striebornej medaily, strieborného odznaku a diplomu. Ak vyznamenanie udeľuje OkO SPZ, diplom podpisuje predseda a tajomník OkO SPZ, ak vyznamenanie udeľuje rada alebo prezídium SPZ, diplom podpisuje prezident a jeden z viceprezidentov SPZ.
2. Návrh na udelenie striebornej medaily SPZ môže podať:

a) fyzickým osobám – poľovnícke združenie, OkO SPZ, záujmové kluby SPZ, kynologická rada SPZ a vyššie orgány SPZ,

b) poľovníckym združeniam – OkO SPZ, záujmové kluby SPZ, kynologická rada SPZ a vyššie orgány SPZ,

c) OkO SPZ – odborné komisie SPZ, záujmové kluby SPZ, kynologická rada SPZ, prezídium alebo rada SPZ,

d) záujmovým klubom SPZ – odborné komisie SPZ, kynologická rada SPZ, prezídium alebo rada SPZ.

3. Striebornú medailu SPZ udeľuje:

* 1. fyzickým osobám – rada OkO SPZ,
     + ak navrhovaný aktívne pracoval v SPZ minimálne 15 rokov,
     + navrhovaný aktívne pracoval v SPZ minimálne 10 rokov, z toho 5 rokov vo funkcii s okresnou alebo celoslovenskou pôsobnosťou, vo výbore PZ alebo v orgánoch záujmových klubov SPZ,
  2. poľovníckym združeniam – rada OkO SPZ za dlhoročné dosahovanie dobrých výsledkov pri plnení úloh alebo za kvalitné zabezpečenie akcií okresného alebo celoslovenského významu,
  3. OkO SPZ – prezídium SPZ za dlhoročné dosahovanie dobrých výsledkov pri plnení úloh alebo za kvalitné zabezpečenie akcií okresného alebo celoslovenského významu,

d) kynologickým a záujmovým klubom SPZ – prezídium SPZ za dlhoročné dosahovanie dobrých výsledkov pri plnení úloh alebo za kvalitné zabezpečenie akcií okresného alebo celoslovenského významu.

4. Striebornú medailu SPZ možno udeliť, ak od udelenia bronzovej medaily uplynulo minimálne 5 rokov.

1. **Zlatá medaila SPZ za významné zásluhy**

**o rozvoj poľovníctva na Slovensku**

(ďalej len zlatá medaila SPZ)

1. Vyznamenanie pozostáva zo zlatej medaily, zlatého odznaku a diplomu podpísaného prezidentom a jedným z viceprezidentov SPZ.
2. Návrh na udelenie zlatej medaily SPZ môže podať:
3. fyzickým osobám – poľovnícke združenie, OkO SPZ, záujmové kluby SPZ, kynologická rada SPZ a vyššie orgány SPZ,
4. poľovníckym združeniam – OkO SPZ, záujmové kluby SPZ, kynologická rada SPZ a vyššie orgány SPZ,
5. OkO SPZ – odborné komisie SPZ, záujmové kluby SPZ, kynologická rada SPZ, prezídium alebo rada SPZ,
6. záujmovým klubom SPZ – odborné komisie SPZ, kynologická rada SPZ, prezídium alebo rada SPZ.
7. Zlatú medailu SPZ udeľuje prezídium SPZ:
8. fyzickým osobám, ak:
   * navrhovaný aktívne pracoval v SPZ minimálne 25 rokov,
   * navrhovaný aktívne pracoval v SPZ minimálne 20 rokov, z toho 5 rokov vo funkcii s okresnou pôsobnosťou alebo v orgánoch záujmových klubov SPZ, alebo 10 rokov vo výbore PZ,
   * navrhovaný aktívne pracoval v SPZ minimálne 15 rokov, z toho 5 rokov vo funkcii s celoslovenskou pôsobnosťou alebo 10 rokov vo funkcii v OkO SPZ alebo v orgánoch záujmových klubov SPZ.
9. poľovníckym združeniam – za dlhoročné dosahovanie dobrých výsledkov pri plnení úloh alebo za kvalitné zabezpečenie akcií okresného alebo celoslovenského významu,
10. OkO SPZ – za dlhoročné dosahovanie dobrých výsledkov pri plnení úloh alebo za kvalitné zabezpečenie akcií okresného alebo celoslovenského významu,
11. Kynologickým a záujmovým klubom SPZ – za dlhoročné dosahovanie dobrých výsledkov pri plnení úloh alebo za kvalitné zabezpečenie akcií okresného alebo celoslovenského významu.
12. Zlatú medailu SPZ možno udeliť, ak od udelenia striebornej medaily SPZ uplynulo minimálne 5 rokov.

Čl. III

**Vyznamenanie „Zlatý kamzík“**

1. Vyznamenanie pozostáva z kovovej medaily na zelenej stužke a z malého a veľkého diplomu podpísaného prezidentom a jedným z viceprezidentov SPZ.
2. Návrh na vyznamenanie „Zlatý kamzík“ môžu podať OkO SPZ, záujmové kluby SPZ, odborné komisie SPZ, kynologická rada SPZ, kancelária SPZ a prezídium SPZ, s výhradou, že navrhovateľ nemôže sám seba navrhnúť na vyznamenanie.
3. Vyznamenanie „Zlatý kamzík“ udeľuje rada SPZ fyzickým alebo právnickým osobám, ktoré sa mimoriadne zaslúžili o rozvoj slovenského poľovníctva činnosťou v jeho orgánoch, zodpovedným plnením úloh pri organizovaní a zabezpečovaní akcií celoslovenského alebo medzinárodného významu, vedeckou prácou, umeleckou tvorbou, úspešnou reprezentáciou slovenského poľovníctva či plnením mimoriadnych úloh na úseku poľovníctva ak od udelenia Zlatej medaily SPZ uplynulo minimálne 5 rokov.

Čl. IV

**Spoločné ustanovenia**

1. Vyznamenania v SPZ všetkých štyroch stupňov môže udeliť priamo i rada SPZ na návrh DR SPZ, kancelárie SPZ, odborných komisií SPZ a kynologickej rady SPZ. Takto udelené vyznamenania sa podľa miestnej príslušnosti nezapočítavajú do kvóty miestne príslušnej OkO SPZ.
2. OkO SPZ môže každoročne navrhnúť či udeliť na každých i začatých 100 členov jednu bronzovú medailu SPZ. Na každých i začatých 100 členov môže udeliť či podať návrh na udelenie jednej striebornej či zlatej medaily SPZ alebo vyznamenania „Zlatý kamzík“ bez ohľadu na druh a stupeň vyznamenania.

Ak OkO SPZ nevyčerpá stanovenú kvótu strieborných či zlatých medailí SPZ alebo vyznamenania „Zlatý kamzík“, môže o počet takto neuplatnených návrhov, na podanie ktorých má nárok, rozšíriť počet udelených bronzových medailí SPZ.

Záujmové kluby môžu navrhnúť na každých i začatých 100 členov len jedno vyznamenanie bez ohľadu na jeho druh alebo stupeň a bez ohľadu na to, či sa udeľuje fyzickej alebo právnickej osobe.

1. Vyznamenania sa udeľujú:
2. pri príležitosti Mesiaca poľovníctva a ochrany prírody,
3. pri príležitosti životného jubilea (50, 60, 70 rokov, prípadne ďalšie decéniá).
4. Návrh na vyznamenanie musí obsahovať:
5. meno a priezvisko navrhovaného na vyznamenanie,
6. rodné číslo,
7. bydlisko,
8. okres,
9. členstvo v SPZ (od roku ........),
10. dobu činnosti navrhovaného vo funkciách v orgánoch SPZ,
11. doterajšie poľovnícke vyznamenania s rokom ich udelenia,
12. výstižné zdôvodnenie návrhu.
13. Udelenie vyznamenania „Zlatý kamzík“ a zlatých a strieborných medailí SPZ sa uverejňujú vo Vestníku SPZ.
14. Evidenciu o udelených vyznamenaniach vedie organizačná zložka, ktorá vyznamenanie udelila. Centrálnu evidenciu o všetkých vyznamenaniach vedie kancelária SPZ. OkO SPZ je povinná do 15 dní od udelenia vyznamenania oznámiť mená a adresy osôb, ktorým udelila strieborné a bronzové medaile SPZ kancelárii SPZ.
15. Jednotlivé stupne vyznamenaní SPZ možno udeliť jednej osobe iba jeden krát.
16. Vyznamenania možno odobrať, ak bol vyznamenaný vylúčený z SPZ. O odňatí vyznamenania rozhoduje organizačná zložka, ktorá vyznamenanie udelila.
17. Predkladacia lehota návrhov na vyznamenania, vrátane životných jubileí je stanovená do konca februára bežného roku, v ktorom má byť vyznamenanie udelené.
18. Náklady spojené s udelením vyznamenaní hradia organizačné zložky SPZ takto:
19. OkO SPZ hradia náklady spojené s udelením vyznamenaní, ktoré udelili alebo ktoré boli udelené na ich návrh,
20. Kynologické a záujmové kluby SPZ hradia náklady spojené s udelením vyznamenaní, ktoré boli udelené na ich návrh,
21. Náklady spojené s udelením ostatných vyznamenaní hradí ústredie SPZ.

Čl. V

**Záverečné ustanovenia**

1. Túto smernicu vydala rada SPZ podľa § 32 časť B ods. 5 písm. a) Stanov SPZ a bola schválená na zasadnutí rady SPZ dňa 25.10.1997, ktorým nadobudla i právoplatnosť.
2. Doplnenie a zmenu tejto smernice schválila rada SPZ na svojom zasadnutí dňa 30.5.1998 uznesením č. 13/1998 s tým, že tento doplnok nadobúda platnosť a účinnosť 1.1.1999.

Týmto strácajú platnosť smernice SPZ pre vyznamenávanie za významné zásluhy o rozvoj slovenského poľovníctva schválené ÚV SPZ uznesením č. 21/1990 zo dňa 1.12.1990.

**VZOR**

**Okresná, regionálna organizácia SPZ ......................................................................................**

Slovenský poľovnícky zväz

Štefánikova 10

811 05 Bratislava

Vec: Návrh na udelenie vyznamenania Zlatý kamzík alebo udelenie zlatej medaile SPZ, striebornej medaile SPZ, bronzovej medaile SPZ za významné zásluhy o rozvoj poľovníctva na Slovensku.

Vyznamenanie sa udeľuje v zmysle smerníc SPZ pre udeľovanie vyznamenania Zlatý kamzík a smerníc SPZ pre vyznamenanie za významné zásluhy o rozvoj poľovníctva na Slovensku.

Meno a priezvisko: ....................................................................................................................

Rodné číslo: ...............................................................................................................................

Bydlisko: ................................................................ Okres: .......................................................

Člen SPZ od roku: ......................................................................................................................

Doba činnosti navrhovaného vo funkciách v orgánoch SPZ:

.....................................................................................................................................................

Doterajšie poľovnícke vyznamenania SPZ s rokom ich udelenia:

.....................................................................................................................................................

Výstižné zdôvodnenie návrhu: ...................................................................................................

......................................................................................................................................................

Návrh bol prerokovaný a schválený predstavenstvom OkO, RgO SPZ uzn. č. ............. z ..........

V ..................................................................... dátum .................................................................

Pečiatka .......................................................

Tajomník OkO, RgO SPZ

1. 1) Všade, kde sa v týchto smerniciach uvádza OkO SPZ, myslia sa tým aj RgO SPZ. [↑](#footnote-ref-2)